Wasim Zahid

Wasim Zahid (født 1975) er en norsk lege som er spesialist i indremedisin og kardiologi. Han er skribent, foredragsholder og forfatter, og har særlig skrevet om helse og integrasjon.

 Bakgrunn og virke 
Zahid er utdannet lege (cand.med.) (2003) fra Universitetet i Oslo (UiO) og gjennomførte spesialisering innen indremedisin og kardiologi ved Drammen sykehus 2005–2010 og Oslo universitetssykehus, Rikshospitalet 2010–2016. I 2016 tok han den akademiske doktorgraden ph.d. på bruk av ultralyd ved undersøkelse av hjertet.50 års omtale i Aftenposten 20. juni 2025 Han er overlege på hjerteavdelingen på Drammen sykehus. Han har vært nestleder i tankesmien Minotenk,Omtale hos Minotenk.no. Besøkt 18. mai 2013 og medlem av Forum for sosial- og helsetjenester ved migrasjon (SOHEMI)helsedirektoratet.no Helsetjenester til asylsøkere, flyktninger og innvandrere  Helsedirektoratets rådgivende organ innenfor minoritetshelse. Han er tidligere styremedlem i Amnesty International Norge.

Foreldrene innvandret til Norge fra Pakistan.

Zahid er aktiv i samfunnsdebatten.sykepleien.no - Klart vi kan snakke om jobb på sosiale medier  av Ann-Kristin Bloch Helmers 4.10.2012 Han har utgitt boken På liv og død: en leges bekjennelser, som gjennom ulike pasienthistorier beskriver hvordan det er å være lege i det norske helsevesenet. I 2016 ga han ut livsstilboken Hemmeligheten slik lever du godt - lenge. I 2018 utga han boken Hjerte for hjerte, en bok om hjertet og dets lidelser. Zahid har vært spaltist i VG Helg og med i LHL sitt ekspertpanel. Han er ikke-troende og har uttalt seg offentlig om å forlate islam.vl.no I ukjent farvann  intervju med Zahid i Vårt land skrevet av Christian Nicolai Bjørke 05.03.2016

I 2019 fikk han nok stemmer i kommunevalget til å rykke opp fra 43. til 8. plass. Med dette ble han nummer åtte i kommunestyret til Bærum Arbeiderparti. Zahid har senere meldt seg ut av Arbeiderpartiet og inn i Sosialistisk Venstreparti grunnet uenighet med Aps linje i politikken rundt føringene for Oljefondet knyttet til investeringer i Israel.

Wasim Zahid er fast deltager i TV-serien Hva feiler det deg? på NRK. Han vant sesong 1 av quizprogrammet Alle mot alle på TVNorge sammen med Astrid Nylander-Almaas i 2020.

Han har også en YouTube-kanal som per april 2024 har  abonnenter. På kanalen deler han tanker og opplevelser og driver folkeopplysning.

Zahid var medlem av Mannsutvalget, som ble oppnevnt 26. august 2022 for å «utrede likestillingsutfordringer menn møter og som bidrar til utenforskap og er til hinder for et likestilt samfunn.» Utvalgets rapport ble overlevert 24. april 2024.

 Bibliografi 
  På liv og død : en leges bekjennelser Kagge forlag ISBN 978-82-489-1347-4
  Hemmeligheten : slik lever du godt - lenge Kagge forlag ISBN 978-82-489-1798-4
2018 Hjerte for hjerte Gyldendal forlag ISBN 978-82-055-1735-6

 Referanser 

 Eksterne lenker 



Kategori:Norske bloggere
Kategori:Norske forfattere
Kategori:Nordmenn av pakistansk opphav
Kategori:Norske leger
Kategori:Norske sakprosaforfattere
Kategori:Norske youtubere
Kategori:Lokalpolitikere i Bærum
Kategori:Lokalpolitikere fra Ap
Kategori:Kardiologer